wickkiey/tamil-wikipedia-markdown huggingface dataset:
# காம்போஜ முனிவர்

**காம்போஜ முனிவர்** (Sage Kambhoja or Kumbhoja), இராமாயணக் காவியம் கூறும் அகத்திய முனிவரின் நெருங்கிய நண்பரும், முனிவரும் ஆவார். காம்போஜ முனிவர்,  
வசிட்டரின் தம்பியான அகத்தியருடன் தெற்கு பரத கண்டத்தின் அடர்ந்த காட்டில் முனிக்கோலத்தில் வாழ்ந்து வந்தார். 14 ஆண்டு வனவாசத்தின் போது இராமன், இலக்குமணன் மற்றும் சீதை, காம்போஜ முனிவரை தரிசித்து, அவரது அறிவுரையின் படி, பஞ்சவடி சென்று வாழ்ந்தனர். பஞ்சவடியில் இருந்த போது சீதையை இராவணன், மாரீசனின் துணையுடன் இலங்கைக்கு கடத்திச் சென்றான்.
# கே. லிங்கமுத்து



**கே. லிங்கமுத்து** (K. Lingamuthu) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 2011 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய பொதுவுடமைக் கட்சி (மார்க்சியம்) சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2011 | குடியாத்தம் | இந்திய பொதுவுடமைக் கட்சி (மார்க்சியம்) | } |
# திரிசிரன்

மகன் திரிசிரனை, அனுமான் தலைமையிலான வானரப்படைகள் சூழ்ந்து தாக்குதல்]]  

**திரிசிரன்** அல்லது **முத்தலையன்** (ஆங்கிலம்: *Trishira* அல்லது *Trisiras*, ) அசுரர் குல மன்னரும் இலங்கை வேந்தனுமான இராவணனின் ஏழு மகன்களில் ஒருவர் ஆவார். மூன்று தலைகள் கொண்டவன் என்பதால் இவன் **திரிசிரஸ்** என அழைக்கப்பட்டான். இவனது மற்ற சகோதரர்கள் முறையே இந்திரஜித், பிரகஸ்தன், அதிகாயன், அட்சயகுமாரன் மற்றும் நராந்தகன் - தேவாந்தகன் (இரட்டையர்) ஆவார்.  

இராமகாதையின் யுத்த காண்டத்தில், அனுமானின் தாக்குதலுக்கு இலக்காகி, திரிசிரனின் மூன்று தலைகளும் கொய்யப்பட்டது.
# ஜி. லதா



**ஜி. லதா** (G. Latha) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 2006 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய பொதுவுடமைக் கட்சி (மார்க்சியம்) சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2006 | குடியாத்தம் | இந்திய பொதுவுடமைக் கட்சி (மார்க்சியம்) | } |
# சி. எம். சூரியகலா



**சி. எம். சூரியகலா** (C. M. Suryakala) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 2001 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2001 | குடியாத்தம் | அஇஅதிமுக | } |
# தூய சவேரியார் கல்லூரி (தன்னாட்சி), பாளையங்கோட்டை



**தூய சவேரியார் கல்லூரி** (St. Xavier's College) தமிழ்நாட்டில் திருநெல்வேலி மாவட்டத்திலுள்ள பாளையங்கோட்டை நகரில் அமைந்துள்ளது. இக்கல்லூரியானது ரோமன் கத்தோலிக்க திருச்சபைக் குருக்களால் நடத்தப்படும் தன்னாட்சிக் கல்லூரியாகும். பாளையங்கோட்டை பேருந்து நிலையத்திலிருந்து மேட்டுத்திடலுக்கு (High Ground) செல்லும் சாலையில் அமைந்துள்ளது.  

## வரலாறு
பெல்ஜியத்தில் பிறந்தவரும் இயேசுசபைக் குருவுமான ஆல்பர்ட் லெபியூ என்பவர் தன் சகக் குருக்களான கௌசானல், தனசாமி, ஞானப்பிரகாசம் ஆகியோரின் ஒத்துழைப்புடன் தூய சவேரியர் கல்லூரியை 1923ஆம் ஆண்டு நிறுவினார். 1923 முதல் 1926 வரை அவரே இக்கல்லூரியின் முதல்வராகப் பணியாற்றினார்.  

## தன்னாட்சித் தகுதி
இக்கல்லூரி 1987ஆம் ஆண்டு முதல் தன்னாட்சிக் கல்லூரியாகத் தரம் உயர்த்தப்பட்டது. இதன் மூலம் தானே புதிய பட்டப்படிப்புகளையும் கற்பித்தல் மற்றும் மதிப்பீட்டு முறைகளையும் உருவாக்கிக் கொள்கிறது.  

## தரநிலை
### தேசிய தர மதிப்பீட்டுக் குழு
17-04-2000 ஆம் ஆண்டு ஏப்பிரல் 17ஆம் நாள் தேசிய தர மதிப்பீட்டுக் குழு (Ntional Assessment and Accreditation Council -NAAC) 5 நட்சத்திரத் தகுதியை(5 STAR) வழங்கியுள்ளது. இக்குழு (NAAC) மீண்டும் 2006ஆம் ஆண்டு ஏப்பிரல் திங்களில் இக்கல்லூரிக்கு A நிலை ('A' Grade) வழங்கியுள்ளது. 2012ல் மீண்டும் A தரம் பெற்ற இக்கல்லூரி அண்மையில் (2019) 4ற்கு 3.66 தரப்புள்ளிகளுடன் A தரம் பெற்று இப்பகுதியில் சிறந்த கல்லூரியாக உள்ளது.  

### பல்கலைக்கழக மானியக்குழு
பல்கலைக்கழக மானியக்குழு இக்கலூரிக்கு "ஆற்றல் சார் கல்லூரி" என்னும் தகுதியினை 2004, 2010 ஆகிய ஆண்டுகளில் வழங்கியுள்ளது.  

## படிப்புகள்
### பட்டப் படிப்புகள்
இக்கல்லூரியில் பின்வரும் இளங்கலைப் பட்டப்படிப்புகள் உள்ளன. இளங்கலை ஆங்கிலம், இளங்கலை பொருளாதாரம், இளம்வணிகவியல் (BCom). இளம் அறிவியல் பிரிவுகள் (B. Sc) கணிதம், இயற்பியல், வேதியியல், கணினி அறிவியல், தாவரவியல், விலங்கியல்.  

### பட்ட மேற்படிப்புகள்
தமிழ், நாட்டார் வழக்காற்றியல், முதுகலை வணிகவியல் (M. Com). முதுகலை அறிவியல் பிரிவுகள் (M.Sc) கணிதம், தாவரவியல், விலங்கியல் ஆகிய பட்ட மேற்படிப்புகளும் உள்ளன.  

### ஆய்வியல் நிறைஞர் (M. Phil.)
தமிழ், கணிதம், விலங்கியல் ஆகிய துறைகளில் இளம் ஆய்வியல் படிப்புகள் உள்ளன.  

### முனைவர் பட்ட படிப்புகள் (Ph. D.)
தமிழ், ஆங்கிலம், நாட்டார் வழக்காற்றியல், வணிகவியல், கணிதம், இயற்பியல், வேதியியல், கணினி அறிவியல், தாவரவியல், விலங்கியல் ஆகிய துறைகளில் முனைவர் ஆராய்ச்சி படிப்புகள் உள்ளன.  

## முன்னாள் மாணவர் அமைப்பு
இக்கல்லூரி தனது பவளவிழாவை (Platinum Jubilee) 1998-99ஆம் ஆண்டுகளில் கொண்டாடியது, அதனைத் தொடர்ந்து ஏற்கெனவே இருந்த முன்னாள் மாணவர் அமைப்பினை வலுப்படுத்தியது. பல முக்கிய ஆளுமைகள் அதன் உறுப்பினர்களாக உள்ளனர். தற்போது ஏறத்தாள 250 வாழ்நாள் உறுப்பினர்களைக் கொண்டு செயல்படுகிறது.
# அப்போலோ பிரியதர்ஷன் தகவல் தொழில்நுட்பக் கல்லூரி



**அப்போலோ பிரியதர்ஷன் தகவல் தொழில்நுட்பக் கல்லூரி** என்பது சென்னை, தமிழ்நாட்டில் உள்ள ஓர் இருபாலர் கல்வி நிறுவனம் ஆகும்  

## வழங்கப்படும் கல்விதுறைகள்
- இளங்கலை கணிப்பொறி பொறியியல்
- இளங்கலை மின்னனு மற்றும் தகவல் தொழில்நுட்ப பொறியியல்
- இளங்கலை கட்டிடப் பொறியியல்
- இளங்கலை இயந்திரவியல் பொறியியல்
# பொது அயனி விளைவு

**பொது அயனி விளைவு** (*Common ion effect*) என்பது ஓர் உப்பின் பிரிகை வீதம், பொது அயனியை சேர்ப்பதால் குறைவதே ஆகும். ஒரு கரையக்கூடிய உப்பை **(A<sup>+</sup>C<sup>-</sup>)** பொது அயனி **(A<sup>+</sup>)** உள்ள மற்றொரு உப்புக் **(A<sup>+</sup>B<sup>-</sup>)** கரைசலுடன் சேர்க்கும்போது அவ்வுப்பின் **AB** பிரிகையடைதல் குறைக்கப்படுகிறது. உப்பு **(AC)** சேர்க்கும்போது **A<sup>+</sup>** ன் செறிவு அதிகரிக்கிறது. எனவே லீ சாட்லியர் தத்துவப்படி சமநிலையானது இடது பக்கம் நோக்கி நகர்வதால், **A<sup>+</sup>** அயனிகளின் செறிவு குறைகிறது அல்லது **AB** பிரிகைவீதம் குறைகிறது.  

:AB ⇌ A<sup>+</sup> + B<sup>-</sup>  

பொது அயனி விளைவு என்பது ஒரு பொதுவான அயனியைக் கொண்ட ஒரு பலவீனமான மின்பகுளியின் பிரிகைவீதத்தை குறைப்பதாகும்.  

## கரைதிறன் விளைவுகள்
பகுதியளவு கரையக்கூடிய உப்பின் கரைதிறன், கரைசலில் பொதுவான அயனியைக் கொண்டிருக்கும்போது அதன் கரைதிறன் குறைக்கப்படுகிறது. வெள்ளி குளோரைடின் (**AgCl**) மீதெவிட்டிய கரைசலில் சோடியம் குளோரைடை (**NaCl**) சேர்க்கும்போது, **AgCl** கரைதிறன் (பகுதியளவு கரையும் உப்பு) குறைகிறது.  

## தாங்கல் கரைசல் விளைவு
தாங்கல் கரைசல் அமிலம் மற்றும் அதன் இணை காரம் அல்லது காரம் மற்றும் அதன் இணை அமிலம் உள்ள கரைசலே தாங்கல் கரைசல் எனப்படுகிறது. இணை அயனியை சேர்க்கும்போது தாங்கல் கரைசலின் pH மதிப்பு மாறுகிறது. எடுத்துக்காட்டாக சோடியம் அசிட்டேட் மற்றும் அசிட்டிக் அமிலம் ஆகிய இரண்டும் கரைந்துள்ள கரைசலில் இவை இரண்டுமே பிரிகை மற்றும் அயனியாக்கமடைந்து அசிட்டேட் அயனிகளை தருகின்றன. சோடியம் அசிடேட் ஒரு வலிமைமிகு மின்பகுளி, எனவே இது முற்றிலும் கரைசலில் பிரிகையடைகிறது. அசிட்டிக் அமிலம் ஒரு வலிமை குறை அமிலம், எனவே அது சிறிதளவே அயனியாக்கமடைகிறது. லீ சாட்லியர் கொள்கைப்படி, சோடியம் அசிட்டேடிலிருந்து உருவான கரைசலில் உருவான அசிட்டேட் அயனி, அசிட்டிக் அமிலத்தின் அயனியாதலை தடைசெய்வதால் கரைசலின் வேதிச்சமநிலை இடது பக்கம் நகர்கிறது. அசிட்டிக் அமிலத்தின் பிரிகைவீதம் குறைவதால் கரைசலின் pH மதிப்பு உயருகிறது.  

:NaCH<sub>3</sub>CO<sub>2</sub>(s) → Na<sup>+</sup>(aq) + CH<sub>3</sub>CO<sub>2</sub><sup>−</sup>(aq)  

:CH<sub>3</sub>CO<sub>2</sub>H (aq) H<sup>+</sup>(aq) + CH<sub>3</sub>CO<sub>2</sub><sup>−</sup>(aq)  

ஐதரசன் அயனியின் செறிவு குறைவதால் பொது அயனி கரைசலின் அமிலத்தன்மை அசிட்டிக் அமிலக் கரைசலின் அமிலத்தன்மையை விட குறைகிறது.  

- வலிமை குறைந்த அமிலம் மற்றும் அதே அமிலத்தின் வீரியமிகு காரத்தின் உப்பு. இவை அமிலத்தாங்கல் கரைசல்கள் எனப்படும்.
சான்று : **CH<sub>3</sub>COOH + CH<sub>3</sub>COONa**  

- வீரியம் குறைந்த காரம் மற்றும் அதன் வீரியமிகு அமில உப்பு. இவை கார தாங்கல் கரைசல்கள் எனப்படும்.
சான்று : **NH<sub>4</sub>OH + NH<sub>4</sub>Cl**  

## விதிவிலக்குகள்
பல இடைநிலை உலோகச் சேர்மங்கள் இந்த விதிகளை மீறுகின்றன. ஏனெனில் அணைவு அயனிகள் உருவாதலே ஆகும். உதாரணமாக, செம்பு (I) குளோரைடு நீரில் கரையாது, ஆனால் ஹைட்ரோகுளோரிக் அமிலம் சேர்க்கப்படும் போது குளோரைடு அயனிகளில் அது கரைகிறது. கரையக்கூடிய CuCl<sub>2</sub> அணைவுச் சேர்மங்கள் உருவாதலே இந்த உப்பு கரைதலுக்கான காரணமாகும்.  

## அசாதாரண அயனி விளைவு
இந்த "அசாதாரண அயனி விளைவு" (மேலும் "உப்பு விளைவு" அல்லது "மாறுபட்ட அயனி விளைவு") என்று அழைக்கப்படுகிறது. மொத்த அயனி செறிவு அதிகரிக்கும்போது, கரைசலினுள் இடையீட்டு அயனியன் ஈர்ப்பு முக்கிய காரணியாக உள்ளது.
# ஜி. ஆர். டி. தகவல் தொழில்நுட்பக் கல்லூரி



**ஜி. ஆர். டி. தகவல் தொழில்நுட்பக்கல்லூரி** (G. R. T. College of Engineering and Technology) என்பது திருவள்ளூரில் உள்ளது. இது அண்ணா பல்கலைக்கழகத்தின் அங்கீகாரம் பெற்றது.  

## வரலாறு
இந்தக்கல்லூரியானது முதன்முதலில் பி.கே.ஆர் என்ற பெயரில் 2008 ஆம் ஆண்டு முதல் செயல்பட்டு வந்தது. பின்பு இது ஜி.ஆர்.டி குழுமத்தினரால் நிர்வாகம் மேற்கொள்ளப்படுகிறது. இங்கு இளங்கலை மற்றும் முதுகலை தகவல் தொழில்நுட்ப படிப்புகள் உள்ளன. இது ஒரு சுயநிதி கல்லூரி ஆகும்.  

## வழங்கப்படும் கல்வி துறைகள்
- இளங்கலை கட்டிடப்பொறியியல்
- இளங்கலைகணிப்பொறி பொறியியல்
- இளங்கலை மின்னனுவியல் பொறியியல்
- இளங்கலை இயந்திரவியல் பொறியியல்
- இளங்கலை உயிரியல் மருத்துவம்

## சிறப்பம்சங்கள்
கல்வி உதவித் தொகை, ஆய்வகம், நூலகம், மண்டபம், மருத்துவ உதவிகள், போக்குவரத்து வசதிகள், விளையாட்டு
# மரையாணி


**மரையாணி **(ஆங்:bolt) வெளிப்புறமாக மறை கொண்ட ஒரு வடிவம் ஆகும். மரையாணி மரைவில்லையுடன் சேர்ந்தே இயங்கும். இது திருகாணியுடன் நெருங்கிய தொடர்புடையதாக இருந்தாலும், இது திருகாணியுடன் வேறுபடுகிறது.  

## மரையாணி மற்றும் திருகாணி வேறுபாடுகள்

மரையாணி மற்றும் திருகாணிகளுக்கிடையே உள்ள வேறுபாடு பொதுவாக தவறாக புரிந்துகொள்ளபடுகிறது. இங்கு மரையாணி மற்றும் திருகாணிகளுக்கிடையே பல நடைமுறை வேறுபாடுகள் இருப்பினும், அவை சில கோணங்களில் பொருந்துகிறது.  

இயந்திரங்களின் கையேட்டின்படி அவற்றிற்கிடையேயுள்ள வேறுபாடானது: மரையாணியானது மறைகள் இல்லாத இரண்டு பொருட்களை மரைவில்லையின் உதவி கொண்டு இணைக்கிறது. மாறாக திருகாணியினை பயன்படுத்தும்பொழுது இணைக்கப்பட வேண்டிய பொருள்களினுள் ஒன்றாவது உள்மறையைக் கொண்டிருக்கும், சிலநேரங்களில் திருகாணியை பொருள்களினுள் திருக்குவதன் மூலம் தானாகவே மறையை ஏற்படுத்தியும் பொருத்தலாம். பெரும்பாலான மறை இணைப்பான்கள் அதன் பயன்பாட்டினை பொறுத்து, மரையாணி அல்லது திருகாணி என்று விவரிக்கப்படுகிறது.  

முதலாவது மரையாணி சதுர வடிவ தலையாக காய்ச்சி வடிக்கப்பட்டது. இன்றளவும் இது காணப்பட்டாலும், பெரும்பாலும் அறுகோண தலையே பொதுவாக காணப்படுகிறது. இவைகள் பல்வேறு வகையிலான திருகுச்சாவியினால் பிடிக்கப்பட்டு திருகப்படுகிறது. பெரும்பாலானவை புறமிருந்து பிடிக்கப்படுகிறது, சில நேர்கோட்டில் பிடிக்கப்படுகிறது. மேலும் சில மரையாணிகள் டி-தலை மற்றும் பிளவுபட்ட தலை வடிவிலிருக்கிறது.
# ஜெயசூரியா பொறியியல் கல்லூரி


**ஜெயசூரியா பொறியியல் கல்லூரி** (Jaya Suriya Engineering College) தமிழ்நாடு, சென்னை, கொடுவெளியில் உள்ள ஒரு தனியார் பொறியியல் கல்லூரி ஆகும்.  

## வரலாறு
ஜெயசூரியா பொறியியல் கல்லூரி 2010 ஆம் ஆண்டில் ஆர்.கே.ஆர் தொண்டு நிறுவனத்தின் மூலம் ஆரம்பிக்கப்பட்டது.இதன் நிறுவனர் மற்றும் தலைவர் கோவிந்தராஜன் ஆவார். அகில இந்திய தொழில்நுட்பக் கல்விக் குழுவின் (AICTE) அங்கீகாரம் பெற்ற இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது.  

## வழங்கப்படும் கல்வி
இந்தக்கல்லூரியில் ஐந்து வகையான இளங்கலை பாடங்கள் கற்பிக்கப்படுகின்றன.  
- கணினி அறிவியல் மற்றும் பொறியியல்
- மின்னணு மற்றும் தகவல் தொடர்பு பொறியியல்
- மின் மற்றும் மின்னணு பொறியியல்
- குடிசார் பொறியியல்
- இயந்திரப் பொறியியல்
# தேசிய கல்வித் திட்டமிடல் மற்றும் மேலாண்மைப் பல்கலைக்கழகம், புதுடில்லி.



**தேசிய கல்வித் திட்டமிடல் மற்றும் மேலாண்மைப் பல்கலைக்கழகம்** *(National University of Educational Planning and Administration)* தெற்கு புதுதில்லியில் உள்ள 17-பி, அரபிந்தோ மார்க் சாலையில் அமைந்துள்ளது . இது பள்ளிக் கல்வித் திட்டமிடல் மற்றும் மேலாண்மைக்கான ஒரே பல்கலைக் கழகமாகும். இப்பல்கலைக் கழகம், இந்திய அரசின் மனிதவள மேம்பாட்டுத் துறை அமைச்சகத்தின்கீழ் இயங்கி வருகிறது..  

## வரலாறு

தேசிய கல்வித் திட்டமிடல் மற்றும் மேலாண்மைப் பல்கலைக்கழகமானது, முதன்முதலில் 1962ஆம் ஆண்டு யுனெஸ்கோவிற்குரிய கல்வி திட்டமிடுபவர்கள், நிர்வாகிகள் மற்றும் மேற்பார்வையாளர்களுக்கான ஆசிய மையமாகத் தொடங்கப்பட்டது. பின்னர் 1965ல் இது ஆசிய கல்வித் திட்டமிடல் மற்றும் மேலாண்மை நிறுவனமாக உருவானது. அதன்பின் அந்நிறுவனம் 1973ல் கல்வி திட்டமிடுபவர்கள் மற்றும் நிர்வாகிகளுக்கான தேசிய கல்லூரியாகக் மாறியது. பின்னர் மீண்டும் 1979ல் 'தேசிய கல்வித் திட்டமிடல் மற்றும் மேலாண்மை நிறுவனம்' என்று பெயர் மாற்றம் செய்யப்பட்டது. இறுதியாக 2006 ஆம் ஆண்டு பல்கலைக்கழகமாகத் தரமுயர்த்தப்பட்டு தேசிய கல்வித் திட்டமிடல் மற்றும் மேலாண்மைப் பல்கலைக்கழகமாக செயற்படத் தொடங்கியது.  

## ஆட்சிக் குழு

| ஆட்சிக்குழு உறுப்பினர்கள் |  |  |
| --- | --- | --- |
| தலைவர் | திரு.பிரகாசு யாவடேகர், மனிதவள மேம்பாட்டுத்துறை அமைச்சர், இந்திய அரசு |  |
| யந்தியாலா பி.கி. திலக் | துணை வேந்தர் |  |
| பசவராசு சுவாமி | பல்கலைக்கழகப் பதிவாளர் |  |
| பி.பி.சக்சேனா | பிரிவு அலுவலர், கல்வி,நிர்வாகம் |  |
| செயப்பிரகாசு தாமி | பிரிவு அலுவலர், அலுவலக நிர்வாகம் | } |

## துறைகள்

இந்தப் பல்கலைக்கழகமானது எட்டு கல்விசார் துறைகளையும், சிறந்த மேலாண்மைக்கான இரண்டு மையங்களையும் கொண்டுள்ளது. அவை:  

1. கல்வித்திறன் மேம்பாடு மற்றும் பயிற்சித் துறை
1. கல்வித் திட்டமிடல் துறை
1. கல்வி நிர்வாகத் துறை
1. கல்வி நிதித் துறை
1. கல்வி கொள்கைகளுக்கானத் துறை
1. பள்ளிக் கல்வி மற்றும் முறைசாரா கல்வித் துறை

## பாடப் பிரிவுகள்

- ஆய்வியல் நிறைஞர் பட்டம்
- முனைவர் பட்டம்
# வி. தண்டாயுதபாணி



**வி. தண்டாயுதபாணி** (V. Dhandayuthapani) அல்லது ***காங்கிரஸ் தண்டாயுதபாணி*** என்பார் அதற்கு காரணம் அப்போது தமிழகத்தில் இந்திய கம்யூனிஸ்ட் கட்சியில் *கம்யூனிஸ்ட் தண்டாயுதம்* என்ற ஒரு பெரிய தலைவர் இருந்தாலும், அதே போல் திமுகவில் தண்டபாணி என்ற பெரிய தலைவர் இருந்ததாலும் அவ்வாறு அழைத்து வந்தனர். மேலும் இவர் தமிழகத்தில் முன்னாள் இந்திய தேசிய காங்கிரஸ் கட்சியை சேர்ந்த அரசியல்வாதி ஆவார்.  

இவர் வேலூர் மாவட்டம் குடியாத்தம் அருகில் உள்ள அழிஞ்சிக்குப்பம் கிராமத்தைச் சேர்ந்தவர். சட்டம் பயின்ற இவர் காமராசரால் ஈர்க்கபட்டு இதேகாவில் இணைந்து தமிழக மாணவர் காங்கிரஸ் தலைவராக பொறுப்பு வகித்தார். பின்னர் நிறுவன காங்கிரசு கட்சியின் சார்பில் போட்டியிட்டு வேலூர் மக்களவைத் தொகுதி உறுப்பினராக 1977 முதல் 1980வரை இருந்தார். பின்னர் மீண்டும் இந்திரா காங்கிரசில் இணைந்த இவர் கட்சியின் நாடாளுமன்ற தொகுதி பொறுப்பாளராக பதவி வகித்தார். இதன்பிறகு 1991 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.  

## இறப்பு
சென்னை ஆழ்வார் பேட்டையில் வசித்துவந்த இவர் உடல் நலக் குறைவினால் தன் 79வது வயதில் 2020 நவம்பர் 21 அன்று இறந்தார்.  
## வகித்த பதவிகள்

## மக்களவை உறுப்பினராக
| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1977 | வேலூர் | நிறுவன காங்கிரசு | } |
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1991 | குடியாத்தம் | இந்திய தேசிய காங்கிரசு | 64.41 | } |
# தேசிய எழுத்தறிவுத் திட்டம் (இந்தியா)


**தேசிய எழுத்தறிவுத் திட்டம்** (*National Literacy Mission*) என்பது 1988 ஆம் ஆண்டில் இந்திய அரசினால் தொடங்கப்பட்ட தேசிய அளவிலான திட்டமாகும். 15 வயது முதல் 35 வயதிற்குட்பட்ட 80 மில்லியன் நபர்களுக்கு எண்பது வருடத்தில் எழுத்தறிவு ஏற்படுத்துவதற்காகத் தொடங்கப்பட்டது. எழுத்தறிவு என்கின்ற பொழுது வாசிப்பது, எழுதுவது மற்றும் கணக்கிடுவது மட்டுமில்லாமல் மக்கள் தங்களுக்குள் உதவிபுாிந்து புதியதொரு மாற்றத்தை நோக்கச் செல்ல பயனளிக்கிறது.  

## வரலாறு
தேசிய எழுத்தறிவுத் திட்டம் இந்திய அரசாங்கத்தால் மே மாதம் ஐந்தாம் நாள் 1988 அன்று நிறுவப்பட்டது. இத்திட்டம் மத்திய அரசின் மனிதவள மேம்பாட்டு துறையின் கீழ் உள்ள தேசிய மனிதவள மேம்பாட்டு ஆணையத்தி்னால் செயல்படுத்தப்படுகிறது.கேரள மாநிலத்திலுள்ள கோட்டயத்தில் முதன்முதலாக இத்திட்டம் தொடங்கப்பட்டது. 2002 நவம்பர் வரை நாட்டிலுள்ள 600 மாவட்டங்களில் 596 மாவட்டங்கள் வரை இத்திட்டத்தை செயல்படுத்தின. 1999-ல் யுனெஸ்கோ அமைப்பு நோமா எழுத்தறிவு விருது என்ற விருது வழங்கி சிறப்பித்தது. தொடக்கப்பள்ளிகளில் தரமான கல்விக்கு வழி வகுத்ததோடு விழிப்புணர்வையும் இது ஏற்படுத்தியுள்ளது. தேசிய எழுத்தறிவு இயக்கமானது நாடு முழுவதும் உள்ள அரசு சாரா நிறுவனங்களுக்கு நிதி உதவியளித்து இணைந்து செயலாற்றுகிறது.  

## நிதியளிப்பு
தேசிய எழுத்தறிவுத் திட்டம் ஒவ்வொரு மாவட்டத்திற்கும் தேவையான நிதியை வழங்குகிறது. மைய மற்றும் மாநில அரசின் பங்களிப்பு நிதியை 2:1 என்ற விகிதத்திலும் பழங்குடியினர்களுக்கான மாவட்ட துணை திட்டத்திற்காக 4:1 என்ற விகிதத்திலும் நிதியை வழங்குகிறது.  

## தேசிய எழுத்தறிவுத் திட்டப் பணி
யுனெஸ்கோ ஆய்வின்படி 2005 முதல் 2010 வரை இந்தியாவில் 15 வயது முதல் 24 வயது வரையுள்ள இளைஞர்களுக்கு 81 விழுக்காடும் மீதமுள்ள நபர்களுக்கு 63 விழுக்காடும் எழுத்தறிவு வழங்கியுள்ளது.
# கேசரி, வானரம்


**கேசரி** (Kesari) இராமாயணக் காவியம் கூறும் வானரக் கூட்டத்தின் ஒரு ஆற்றல் மிகு படைத்தலைவர்களில் ஒருவர் ஆவார். இவரின் மனைவியின் பெயர் அஞ்சனை ஆகும். இராமனின் அன்புக்குப் பாத்திரமான அனுமான் இவரது மகன் ஆவார்.  

## வரலாறு
கேசரி – அஞ்சனை இணையர் குழந்தை வரம் வேண்டி ருத்திரனைக் நோக்கிப் பல்லாண்டுகள் தவமிருந்தனர். சிவபெருமானின் தெய்வீக அம்சத்தை வாயு பகவான், அஞ்சனையின் கருவில் வைத்ததின் மூலம் பிறந்தவர் அனுமார். .  

தற்கால கர்நாடகாவில் கோகர்ணம் எனும் புனித இடத்திலிருந்த முனிவர்களை வாட்டி வதைத்த *சம்பசாதனன்* எனும் அரக்கனைக் கேசரி வீழ்த்தி முனிவர்களின் துயரங்களை நீக்கினார்.  

இராம-இராவணப் போரில் கேசரி, சுக்கிரீவனின் வானரப்படைகளின் ஒரு பிரிவின் படைத்தலைவராகச் செயல்பட்டவர்.
# ஆற்றல் மற்றும் சுற்றுச்சூழலியல் (இதழ்)



**ஆற்றல் மற்றும் சுற்றுச்சூழலியல்** (*Energy and Environmental Science*) என்பது அதிக மக்களால் படிக்கப்படுகின்ற ஓர் இதழ் ஆகும். இது முழுக்க முழுக்க ஆராய்ச்சி மற்றும் மதிப்பீடு செய்யும் இதழ் ஆகும். இது உயிர் வேதியியல் சேர்மம், உயிர் இயற்பியல் சேர்மம், வேதிப்பொறியியல் கட்டுப்பாடு போன்ற பலதுறை இயற்கை அறிவியலை உள்ளடக்கியது ஆகும்.  

## இதழ் வகைகள்
ஆற்றல் மற்றும் சுற்றுச்சூழலியல் இதழ் பின்வருவனவற்றை உள்ளடக்கியுள்ளது,  
- ஆராய்ச்சிக் கட்டுரைகள்
- மதிப்பீட்டு இதழ்
- தொலைநோக்கு கருத்து கொண்டவை
- தகவல் தொடர்பு
- பகுப்பாய்வு அறிவியல்
## குறிப்பு மற்றும் உள்ளடக்கம்
- அறிவியல் பற்றிய மேற்கோள்கள்
- நடப்பு நிகழ்வுகள்/ வேளாண்மை, உயிரியல், சுற்றுச்சூழலியல்
- நடப்பு நிகழ்வுகள்/ இயற்பியல், வேதியியல், பூமியியல்
- நடப்பு நிகழ்வுகள்/ பொறியியல், கணிப்பொறியியல், தொழில்நுட்பம்
- நுண்வேதியிய சேவை (Chemical Abstracts Service - CASSI)
# வி. ஜி. தனபால்



**வி. ஜி. தனபால்** (V. G. Dhanapal) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1996 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1996 | குடியாத்தம் | திராவிட முன்னேற்றக் கழகம் | 64.41 | } |
# கே. ஆர். சுந்தரம்



**கே. ஆர். சுந்தரம் (காட்பாடி இரங்கசாமி சுந்தரம்)** (*K. R. Sundaram*)(10 ஏப்ரல் 1921-5 மே 2005) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1980ஆம் ஆண்டில் நடந்த தமிழ்நாடு சட்டமன்றத் தேர்தலிலும், 1989ஆம் ஆண்டில் நடந்த சட்டமன்றத் தேர்தலிலும் குடியாத்தம் தொகுதியில் இந்திய பொதுவுடமைக் கட்சி (மார்க்சியம்) சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1980 | குடியாத்தம் | இந்திய பொதுவுடமைக் கட்சி (மார்க்சியம்) | 43.87 |  |
| 1989 | குடியாத்தம் | இந்திய பொதுவுடமைக் கட்சி (மார்க்சியம்) | 23.46 | } |
# புரோசனன்

**புரோசனன்** (Purochana) மகாபாரதம் கூறும் குரு நாட்டின் கட்டிடக் கலைஞன் ஆவான். சகுனியின் ஆலோசனையின் பேரிலும், துரியோதனனின் ஆணைப் படியும் , பாண்டவர்களை கொல்ல **வாரணாவதம்** எனும் ஊரில் அரக்கு மாளிகையை நிறுவியவனும் ஆவான்.  

பாண்டவர்கள் வாரணாவதத்தில் உள்ள அரக்கு மாளிகைக்கு சென்று தங்குவதற்கு முன்னர், விதுரன், தருமரை தனியே அழைத்து, *காடு பற்றி எரியும் போது, எலிகள் வளையில் மறைந்து உயிர் பிழைத்துவிடும்* எனப் பிதற்றும் மொழியில் பேசினார். விதுரர் பிதற்றியதன் உண்மையை அறிந்த தருமன், புரோசனன் அரக்கு மாளிகைக்கு தீயிட்டு அழிக்கும் முன்னரே, வீமனை விட்டு அரக்கு மாளிகைக்கு தீ வைத்து, சுரங்கப் பாதை வழியாக குந்தி மற்றும் பாண்டவர்கள் தப்பினர்.  

பாண்டவர்களை அரக்கு மாளிகையில் தீயிட்டு அழிக்க நினைத்த புரோசனன், தானே தீயில் சிக்கி கருகி இறந்தான்.
# பிரகஸ்தன்

**பிரகஸ்தன்** (Prahasta) இராமாயணக் காவியம் கூறும் இலங்கை வேந்தன் இராவணின் ஏழு மகன்களில் ஒருவனும், அரக்கர் படைத்தலைவர்களில் ஒருவனும் ஆவார்.  

இராம-இராவணப் போரின் போது, வானரப் படைத்தலைவர் நீலன், பெரும் பாறைகளைக் கொண்டு, இந்திரஜித்தின் தம்பியான பிரகஸ்தனின் தலையிலும், கழுத்திலும் தாக்கி அழிக்கிறார். (Valmiki Ramayana, book 6, canto 58, verses 53,54)
# அணு நிறை அலகு



**அணு நிறை அலகு** (Atomic mass unit) என்பது அணு அல்லது மூலக்கூறின் நிறையை குறிப்பிட பயன்படும் ஓர் அலகாகும். பொதுவாக, நிறையானது கிலோ கிராம் என்ற அலகால் அளக்கப்படுகிறது. ஒரு அணு நிறை அலகானது, தோராயமாக ஒரு அணுக்கருனி நிறையின் அளவாகும். இதன் மதிப்பு தோராயமாக ஒரு கிலோ கிராம் / மோல் மதிப்பாகும்.  

ஒரு அணு நிறை அலகு என்பது கரிமம் <sub>6</sub>C<sup>12</sup> அணுவின் நிறையில் (1/12) பங்கிற்குச் சமம். அணு எண் 6 மற்றும் நிறை எண் 12 காெண்ட கரிமத்தின் நிறை 12 amu க்குச் சமம். ஒரு அணு நிறை அலகு என்பது சமம். 1961 வரை மூச்சியம் நிறையில் /16 என்ற அடிப்படையில் அணு நிறை அலகு கணக்கிடப்பட்டது. இப்போது கார்பன்-12 என்ற சமவிடத்தானின் (1/12) நிறை அளவில் அணு நிறை அலகு கணக்கிடப்படுகிறது.  

## வரலாறு
1803 இல் அறிவியல் அறிஞர் யோவான் தாற்றன் முதன்முதலில் சார்பு அணு நிறை (Relativistic Atomic Mass) என்ற கோட்பாட்டை நீரியம் H<sup>1</sup> என்ற அணுவை அலகாகக் கொண்டு உருவாக்கினார். 1903 இல் வில்லெம் ஆசுவால்டு என்ற அறிவியல் அறிஞர் சார்பு அணு நிறை என்ற கோட்பாட்டை O-16 அணுவின் 1/16 என்ற அளவை அடிப்படை அலகாக கொண்டு உருவாக்கினார். 1961 முதல், கரிமம்-12 என்ற சமவிடத்தான் அணு நிறை அலகின் அடிப்படை அலகாகப் பயன்படுத்தப்படுகிறது.  
:1 amu = 1/12 கரிமம்-12 அணு நிறை  

மேலே குறிப்பிட்ட H<sup>1</sup> அணுவும், O-16 அணுவும், amu அளவில், ஒன்று என்ற அளவில் இல்லாமல் பதின்ம அளவில் ஒன்றைவிட அதிகமானதால், அவை கைவிடப்பட்டன.  

## அனைத்துலக முறை (அமு, SI) அலகில் அணு நிறை அலகு amu ஒப்பீடு
CGPM எனும் எடை மற்றும் அளவுகளுக்கான பொது மாநாடு 1971-ல் மோல் என்பதை அடிப்படை அலகாக ஏற்றுக் கொண்டது. 0.012 கிலோ கிராம் கரிமம்-12 அணுவிலுள்ள அணுக்களின் எண்ணிக்கை ஒரு மோல் ஆகும். ஒரு பொருளில் என்ற எண்ணிக்கையிலான அணுக்கள் இருக்கின்றன. இந்த எண் அவகாடிரோ எண் எனப்படுகிறது.  

அவகாடிரோ எண் X அணு நிறை அலகு = 0.001 கிலோ கிராம் / மோல்  

## பயன்பாடு
புரதங்களின் பயன்பாடு அணு நிறை அலகில் அளக்கப்படுகிறது.  

## எடுத்துக்காட்டு

H<sup>1</sup> அணுவின் நிறை 1.0078250 amu  

C<sup>12</sup> அணுவின் நிறை 12 amu
# பிட்ஜட் ஸ்பின்னர்

**சொடுக்குச் சுழலி** (Fidget Spinner) என்பது சிறுவர்களுக்காகவும் மாணவர்களுக்காகவும் உருவாக்கப்பட்ட விளையாட்டுப் பொம்மை ஆகும். கேதரின் எட்டிங்கர் என்ற பெண்மணி முதன் முதலில் இக்கருவியைப் புனைந்தார்.  

வெண்கலம் பித்தளை போன்ற உலோகங்களால் ஆன பேரிங் இக்கருவியின் நடுவில் உள்ளது. 1990களில் உருவாக்கப்பட்ட போதும் 2017 ஆம் ஆண்டில் இது பிரபலமானது. ஆட்டிசம் போன்ற நோய்களினால் பாதிக்கப்பட்ட சிறுவர்களின் கவனத்தைக் கூர்மைப்படுத்த இந்த விளையாட்டுக் கருவி பயன்படுகிறது எனக் கருதுகிறார்கள்.  

பள்ளி மாணவர்களின் நன்மைக்காக இப்பொம்மை செய்யப்பட்டாலும் மாணவர்கள் வகுப்பறைகளில் இதை வைத்துக்கொண்டு விளையாடுவதால் மாணவர்கள் படிப்பிலிருந்து கவனம் சிதறுகிறது என இங்கிலாந்திலும் அமெரிக்காவிலும் உள்ள சில பள்ளிகள் இந்த விளையாட்டுக் கருவியைத் தடை செய்துள்ளார்கள்.  

## மேற்கோள்
# ஆர். கோவிந்தசாமி



**ஆர். கோவிந்தசாமி** (R. Govindasamy) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1984 | குடியாத்தம் | இந்திய தேசிய காங்கிரசு | 39.15 | } |
# நராந்தகன் - தேவாந்தகன்

இரட்டை மகன்களில் ஒருவரான தேவாந்தகனைக் கொல்லும் அங்கதன்]]  

இரட்டை மகன்களில் ஒருவரான நராந்தகனைக் கொல்லும் அங்கதன்]]  

**நராந்தகன்** மற்றும் **தேவாந்தகன்**, (Narantaka-Devantaka) இராமாயணக் காவியம் கூறும் இராவணனின் ஏழு மகன்களில் இரட்டையர் ஆவார்கள்.  

இராம-இராவணப் போரில், இரட்டைப்பிறவிகளான நரந்தாகனையும், தேவாந்தகனையும் வானர இளவரசனான அங்கதன் கொல்கிறார்.
# வி. கே. கோதண்டராமன்



**வி. கே. கோதண்டராமன்** (*V. K. Kothandaraman*) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1957ஆவது ஆண்டில் நடந்த தமிழ்நாடு சட்டமன்றத் தேர்தலில் வென்று முதல்முறையாக சட்டமன்ற உறுப்பினரானார். தொடர்ந்து, 1967ஆவது ஆண்டில் நடைபெற்ற சட்டமன்றத் தேர்தலிலும், 1977 ஆவது ஆண்டில் நடந்த சட்டமன்றத் தேர்தலிலும் குடியாத்தம் தொகுதியில் இந்திய பொதுவுடமைக் கட்சி (மார்க்சியம்) சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1957 | குடியாத்தம் | இந்திய பொதுவுடமைக் கட்சி (மார்க்சியம்) | 21.78 |  |
| 1967 | குடியாத்தம் | இந்திய பொதுவுடமைக் கட்சி (மார்க்சியம்) | 61.21 |  |
| 1977 | குடியாத்தம் | இந்திய பொதுவுடமைக் கட்சி (மார்க்சியம்) | 29.54. | } |
# எப். கே. துரைசாமி



**எப். கே. துரைசாமி** (F. K. Duraisamy) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். இவர் 1971 ஆவது ஆண்டில் நடந்த தமிழ்நாடு சட்டமன்றத் தேர்தலில், குடியாத்தம் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1971 | குடியாத்தம் | திராவிட முன்னேற்றக் கழகம் | 56.38 | } |
# வீ. செந்தில்வேலு முதலியார்

**வீ. செந்தில்வேலு முதலியார்** சித்தாந்தம், திருமுறை நூல்கள் பலவற்றைப் பதிப்பித்து வெளியிட்டார். சைவ சித்தாந்த அட்டாவதானியாக விளங்கிய இவர், திருமுறைப் பதிப்பாளர், திருப்பணி அறச்செல்வர் என்றெல்லாம் பாராட்டப் பெற்றார்.  

## பிறப்பும் இளமையும்
சென்னை மயிலாப்பூரில், *சர்க்கரை* எனும் கோத்திரத்தைச் சார்ந்தவர்கள் வாழ்ந்துள்ளனர். அம்மரபில் வாழ்ந்த வீராச்சாமி- காமாட்சி அம்மையாருக்குப் புதல்வராய் 1842 ஆம் ஆண்டு இவர் பிறந்தார். இளம்பருவத்தில் பள்ளிக் கல்வியை முடித்த அவர், கண்ணியல் தேர்வு எழுதி, சென்னைக் கோட்டையில் இராணுவக் கணக்கராகப் பணியாற்றினார். பணியாற்றிக் கொண்டே, காஞ்சிபுரம் *ஏகாம்பர சிவயோகிகள்*என்பாரிடம் சைவசித்தாந்தமும், திருமுறைகளும் கற்றுக்கொண்டார்.  

## திருக்கோயில் பணிகள்
திருக்கோயில் திருப்பணிகள் செய்வதில் இவர் ஆர்வம் கொண்டிருந்தார். பல்வேறு புதிய திருக்கோயில்களையும் பலரின் உதவியுடன் தோற்றுவித்தார். திருவொற்றியூரில் சண்முக விநாயகர் திருக்கோயில், ஈஞ்சம்பாக்கத்தில் கணபதி திருக்கோயில், திருப்போரூரில் செல்வ விநாயகர் கோயில், பாக்கம் கிராமத்ததில் ஆனந்த கணேசர் திருக்கோயில் ஆகியவை இவரின் அரிய முயற்சியால் உருவானவை. பல்வேறு திருக்கோயில் திருவிழாக்களை இவரே முன்னின்று நடத்தி, அங்குத் தெய்வத்தமிழ்ச் சொற்பொழிவுகளையும் நிகழ்த்தினார். சென்னை தங்கச்சாலைத்தெரு சிவசுப்பிரமணியர் திருக்கோவில் கார்த்திகை விழா, திருவொற்றியூர்த் திருக்கோயில் சங்கிலி நாச்சியார்- சுந்தரமூர்த்தி நாயனார் விழா முதலிய பல விழாக்களைத் தொடர்ந்து நடத்தியுள்ளார்.  

## இயற்றிய நூல்கள்
1. இராமாயணச் சுருக்கம்
1. பாரதச் சுருக்கம்
1. திருப்போரூர் சந்நிதிமுறை விரிவுரை ஆகிய நூல்களையும்,
1. திருக்கோவையார்
1. திருமுருகாற்றுப்படை ஆகிய நூல்களுக்குப் பதவுரையையும்,
1. தழுவக் குழைந்தீசர் இரட்டைமணிமாலை
1. பாலாம்பிகை தோத்திரம் ஆகிய செய்யுள் நூல்களையும் படைத்துள்ளார்.

## பாராட்டுகள்
திருவாவடுதுறை ஆதீனம், திருப்பனந்தாள் காசிமடம் ஆகிய மடாலயங்களில் பாராட்டும், பரிசும் பெற்றுள்ளார். திருமுறைப் பணிகள் பல ஆற்றியுள்ளதால் தமிழறிஞர்கள் இவரைத் *திருமுறைச் செல்வர்* என்று போற்றியுள்ளார்கள்.  

## இறப்பு
தமிழ் மொழிக்கும் சைவ சமயத்திற்கும் புத்துயிர் தந்த அறிஞர் செந்தில்வேலு முதலியார், தமது 69 ஆவது வயதில் 1911 ஆம் ஆண்டு காலமானார்.
# உம் அல்-குவைன்



**உம் அல்-குவைன்** (; ) ஐக்கிய அரபு அமீரகத்தின் ஏழு அமீரகத்தின் ஓர் அமீரகமாகும். இது மற்ற அமீரகத்தை விட குறைந்த மக்கள்தொகை கொண்ட அமீரகமாகும். இது ஐக்கிய அரபு அமீரக நாட்டின் வடக்கில் அமைந்துள்ளது. இந்த அமீரகம் அலீ பின் ரஷீத் அல் முல்லா மூலம் ஆளப்படுகிறது. 2007ல் இந்த அமீரகம் 72,000 மக்கள் தொகையை கொண்டிருந்தது. இது பரப்பளவில்  ஆக உள்ளது.  

## காலநிலை
நவம்பர் முதல் மார்ச் மாதம்  வரை சராசரி வெப்பநிலை பகலிலும் மற்றும் இரவிலும் இருக்கும். ஆனால் இது கோடைக் காலத்தின் பொழுது அதிகப்பட்சமாக  வெப்பநிலையும், அதிக ஈரப்பதம் இருக்கும். குறைந்த மழைப் பொழிவு இருக்கும். சராசரியாக ஆண்டுக்கு  அளவு மழை பெய்கிறது. பகல் நேரத்தில் கடலோர பகுதிகள்  கடல் தென்றலினால் குளிர்ச்சியடைகிறது.
# மெர்க்குரிப் பூக்கள் (புதினம்)

**மெர்குரிப் பூக்கள்** (*Mercury Pookkal*) எழுத்தாளர் பாலகுமாரனால் எழுதப்பட்ட ஒரு நாவலாகும். சாவி இதழில் 34 வாரங்கள் தொடராக வெளிவந்தது. பின்னர் இந்நாவல் புத்தகமாக வெளியிடப்பட்டது. ஒரு பெரிய உழவு இயந்திரத் தயாரிப்பு நிறுவன வேலைநிறுத்தத்தின் போது நடந்த ஒரு படுகொலையைப் பற்றி விவரிக்கிறது.  

## கதைக் களம்
ஓர் உழவு இயந்திரத் தயாரிப்பு நிறுவன வேலைநிறுத்தத்தின் போது நடந்த ஒரு படுகொலையைப் பற்றி நாவல் விவரிக்கிறது. தொழிற்சாலை, அதில் பணியாற்றும் தொழிலாளர்கள், தொழிற்சங்கத் தலைவர்கள், கூலி உயர்வு சார்ந்த போராட்டங்கள் போன்றவையே இந்நாவலின் கதைக் களமாகக் காட்டப்பட்டுள்ளளது. திருமகள் நிலையம் நாவலை வெளியிட்டது.  

## முக்கிய கதை மாந்தர்கள்
கதையின் ஆரம்பத்திலேயே உயிரிழந்தாலும் கதை முழுவதும் பேசப்படுகின்ற கணேசன், எதையும் தீர்க்கமாகச் சிந்தித்துத் துல்லியமாக முடிவெடுக்கும் பெண்மணியாகக் காட்டப்படுகின்ற கணேசனின் மனைவி சாவித்திரி, வழக்கமான தொழிற்சங்கத் தலைவனாகக் கோபலன், கடுமையான காவல் துறை அதிகாரியாகத் துரைசிங்கப் பெருமாள், தன் தொழிற்சாலையை உணர்வுபூர்வமாக நேசிக்கும் அதன் அதிபர் இரங்கசாமி, ஒத்த இரசனையுடைய, பொருந்தாக் காதலில் திளைக்கும் காதலர்களாகச் சங்கரன் - சியாமளி இணை, சியாமளியின் கணவனாக தண்டபாணி, அதிக பெண் பிள்ளைகளைப் பெற்று அவர்களைக் கறையேற்றப் போராடும் அனுப்புகை எழுத்தர் நாராயண சுவாமி, மனிதாபிமானம் சிறிதும் இல்லாத மூர்க்கனாக அறிவுக்கரசன், உணர்சிவயத்திலேயே முடிவெடுக்கப் பழக்கப்பட்ட சுப்பையா போன்ற முக்கிய கதைப் பாத்திரங்கள் நாவலில் இடம்பெற்றுள்ளன. தவிர வேறு சில சிறிய கதைப் பாத்திரங்களும் கதையின் போக்கிற்கு ஏற்ப ஆங்காங்கே பயன்படுத்தப்பட்டுள்ளன.
# வெலன்சியா

**வெலன்சியா** என்பது அமெரிக்காவின் கலிபோர்னியா மாநிலத்தில், இலாசு எஞ்சல்சில் சாண்டா கிளாரிட்டா பகுதியில் உள்ள நகரம் ஆகும்.  

சாகசு, நியூஆல், கேன்யான், கன்ட்ரி போன்ற பகுதிகளைச் சேர்த்து சாண்டா கிளாரிட்டா உருவானது. சீராகத் திட்டமிட்டு நிர்மாணிக்கப்  
பட்ட நகரமான வெலன்சியாவில் மக்கள் நடப்பதற்கும் மிதிவண்டியில் செல்வதற்கும் தனிப்பாதைகள் உள்ளன. இங்கு பள்ளிக்கூடங்கள் கடைகள், மால்கள், இல்டன்,அயாட் போன்ற உயர்தர தங்கல் விடுதிகள் உள்ளன. கலிபோர்னியா கலைகள் மன்றம், கேன்யான்கள் கல்லூரி மேற்கு ரேஞ்சு உயர்நிலைப்பள்ளி, வெலன்சியா உயர்நிலைப்பள்ளி உள்ளன.  

## சான்றாவணம்
# திருவிடைமருதூர் பாதுகாக்கப்பட்ட காப்பகம்



**திருவிடைமருதூர் பாதுகாப்பு கோளமானது** ஒரு ஐயுசிஎன் வகை V பாதுகாக்கப்பட்ட பறவை பகுதியாக தமிழ்நாட்டிலுள்ள திருநெல்வேலி மாவட்டத்தின் திருவிடைமருதூர் கிராமத்தில் 2.84ஹெக்டர் பரப்பளவில் சிவன் கோயில் வளாகத்திலுள்ளது. பிப்ரவரி 14, 2005 முதல்  இந்தியாவில் நிறுவப்பட்ட முதல் பாதுகாப்பு கோளமாகும். இது களக்காடு முதுமலை புலிகள் சரணாலயத்திலிருந்து 10 கி.மீ(6.2 மைல்) தொலைவிலுள்ளது.  

## விலங்குகள் மற்றும் ஃப்ளோரா
400 க்கும் மேற்பட்ட சின்ன கொக்கு, குளத்து கொக்கு  மற்றும் அழியும் தருவாயிலுள்ளமஞ்சள்மூக்கு நாரை<nowiki/>கள் கூடுகளோடு இங்கு காணப்படுகிறது மற்றும் நூற்றாண்டு வயதான பழைய மருத மரம், இலுப்பை, வேம்பு மரங்கள் மற்றும் தீவனங்கள் அருகிலுள்ள குளம் மற்றும் தாமிரபரணி கரையோரம் உள்ளது.  ஸ்பாட்-படியாக கூழைக்கடா இங்கு கூடுகட்டமால் அடைக்கலமாகிறது.
# கூடலூர் (நீலகிரி)


**கூடலூர்** இந்தியாவின் தமிழ்நாடு மாநிலத்தில் அமைந்துள்ள நீலகிரி மாவட்டத்தில் இருக்கும் ஓர் இரண்டாம் நிலை நகராட்சி ஆகும். கூடலூரின் பொருளாதாரம் தேயிலைத் தொழிற்துறையைச் சார்ந்துள்ளது. கூடலூர் நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.  

## வரலாறு
கூடலூர் வட்டம் ஆங்கிலேயர் ஆட்சிக் காலத்தில் அப்போதைய மலபார் மாவட்டத்திற்கு உட்பட்ட பகுதியாகவே விளங்கியது. பிறகு கூடலூர் நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.  

## புவியியலும் காலநிலையும்

இவ்வூர், என்ற புவியியல் ஆள்கூறுகள் கொண்டு அமைந்துள்ளது. கூடலூர் மற்றும் பந்தலூர் பகுதிகள் மேற்குத்தொடர்ச்சி மலையின் மேற்குப்புற சரிவில் உள்ளன. கடல் மட்டத்திலிருந்து இவ்வூர் மற்றும் சுற்றுப் பகுதிகள் சராசரியாக 1000&nbsp;மீட்டர் (3000&nbsp;அடி) உயரத்தில் இருக்கின்றது. இதனால் கடும் குளிரோ வறுத்தெடுக்கும் வெயிலோ இன்றி ஆண்டு முழுவதும் இதமான காலநிலை உள்ளது. தென்மேற்கு மற்றும் வடகிழக்கு பருவமழை மூலமாக ஓர் ஆண்டிற்கு 120 ஏக்கர் (3,000 மிமீ) மழைப்பொழிவு கிடைக்கிறது. இப்பகுதி முழுவதும் சிறுசிறு குன்றுகளாக உள்ளதால் தேயிலை சிறப்பாக வளர்கிறது.கூடலூரின் வடபகுதியில் முதுமலை புலிகள் காப்பகக் காடு உள்ளது. கூடலூரின் வடகிழக்கு பகுதியில் மசினகுடி உள்ளது.  

## மக்கள் தொகை

2011 மக்கள் தொகை கணக்கெடுப்பின்படி, கூடலூரின் மொத்த மக்கள்தொகை 49,535. இதில் பாலின விகிதம் 1,032 பெண்களுக்கு 1000 ஆண்கள். இது 929 என்ற தேசிய விகிதத்தை விட உயர்ந்தது. மொத்தம் 5,359 பேர் ஆறு வயதுக்குக் கீழ் இருந்தனர். இதில் 2,719 ஆண்களும் 2,640 பெண்களும் இருந்தனர். முறையே 27.66 சதவிகிதம் மற்றும் 3.65 சதவிகிதம் என்ற விகிதத்தில் பட்டியலிடப்பட்டுள்ளது. நகரத்தின் சராசரி கல்வியறிவு 79.48% ஆகும், இது தேசிய சராசரியான 72.99% உடன் ஒப்பிடுகையில். மொத்தம் 12,101 குடும்பங்கள் இருந்தன. 551 விவசாயிகள், 1,759 பிரதான விவசாயத் தொழிலாளர்கள், 206 வீடமைப்புத் தொழில்கள், 14,488 பிற தொழிலாளர்கள், 1,803 குறுந்தொழிலாளர்கள், 90 குறு விவசாயிகள், 278 குறு விவசாயிகள், வீட்டுத் தொழிலில் உள்ள 119 தொழிலாளர்கள் மற்றும் 1,316 இதர குறுந்தொழில் ஆகியவற்றை உள்ளடக்கிய மொத்த 18,807 தொழிலாளர்கள் இருந்தனர். 2011-ஆம் ஆண்டின் சமய கணக்கெடுப்பின்படி, 59.83% இந்துக்கள், 26.01% முஸ்லிம்கள், 14.1% கிரிஸ்துவர், 0.01% சீக்கியர்கள், 0.05% மற்ற மதங்கள். 0.01% மதத்தைத் தவிர்த்தனர் அல்லது மத விருப்பத்தேர்வைச் சுட்டிக்காட்டவில்லை.  

## போக்குவரத்து
நீலகிரி மலைச்சாலையில் ஒன்றான என்.எச். 67, ஊட்டி கூடலூரை இணைக்கிறது. கர்நாடக மாநிலத்தின் குண்டல்பேட்டை, கேரளா மாநிலத்தின் மலப்புரம் மற்றும் சுல்தான் பத்தேரி ஆகிய இடங்களுடன் சாலை மூலம் கூடலூர் இணைக்கப்பட்டுள்ளது. கோவை வாளையார், பாலக்காடு, பெரிந்தல்மன்னா, நிலம்பூர் வழியாக 20 கி.மீ மட்டுமே மலைச்சாலையில் பயணம் செய்து கூடலூரை அடையலாம். பேருந்துகள், கூடலூரிலிருந்து ஊட்டி, கோவை, மேட்டுப்பாளையம், திருப்பூர், ஈரோடு, பொள்ளாச்சி, நாகர்கோவில், திருநெல்வேலி, சென்னை ஆகிய இடங்களுக்கு இயக்கப்பட்டு வருகின்றன.  

## அரசியல்
கூடலூர் சட்டமன்றத் தொகுதி நீலகிரி மாவட்டத்தின் மூன்று சட்டமன்ற தொகுதிகளில் ஒன்றாகும். கூடலூர் நீலகிரி மக்களவைத் தொகுதியில் அமைந்துள்ளது.  

## பார்க்க வேண்டிய இடங்கள்
ஊசிமலை காட்சிமுனை, தவளை மலை காட்சிமுனை, தொரப்பள்ளி தொங்கு பாலம், ஜீன்பூல் கார்டன், தேவாலா மற்றும் சேரம்பாடி சுரங்கங்கள், முதுமலை வன விலங்கு சரணாலயம், குசுமகிரி முருகன் கோயில், சந்தனமலை முருகன் கோயில், நம்பாலக்கோட்டை சிவன் கோயில், மசினகுடி, மாயாறு, மற்றும் நெலாக்கோட்டை, பந்தலூர் குருசுமலை, சாமியார் மலை சேரங்கோடு.
# கிந்தமா முனிவர்

, ஆண் மானை அம்பெய்து வீழ்த்தும் காட்சி]]  

**கிந்தமா முனிவர்** (Kindama) மகாபாரத இதிகாசம் கூறும் அட்டமா சித்திகள் பெற்ற ரிஷி ஆவார்.  

## கிந்தமா முனிவரின் சாபம்
கிந்தமா முனிவர் ஒரு முறை ஆண் மான் உருவமெடுத்து, ஒரு பெண் மானை புணர்ந்து கொண்டிருக்கும் நேரத்தில், காட்டில் விலங்குகளை வேட்டையாடிக் கொண்டிருந்த குரு நாட்டின் மன்னன் பாண்டு, தனது கூரிய அம்பால், ஆண் மானை வீழ்த்தினான். அம்படியால் வீழ்ந்த ஆண் மான், உயிர் பிரியும் வேளையில் முனிவர் வடிவம் எடுத்த கிந்தமா முனிவர், பாண்டுவை நோக்கி, இனி எப்பெண்ணையாவது புணர்ந்தால், அப்போதே, அவ்விடத்திலே வீழ்ந்து மடிவாய் எனச் சாபமிட்டார்.  

கிந்தமா முனிவரின் சாபத்தால், நகரம் திரும்பிய பாண்டு, அத்தினாபுரத்தின் அரியணையைத் தன் அண்ணன் திருதராட்டிரனிடம் ஒப்படைத்து விட்டு, தன் மனைவியர்களான குந்தி மற்றும் மாதுரியுடன் கானகம் ஏகி தவ வாழ்வு மேற்கொண்டான்.  

## பாண்டவர்களின் பிறப்பு
பாண்டுவின் வற்புறுத்தலால் பிள்ளை பேறு வேண்டி, ஏற்கனவே துர்வாச முனிவர் தனக்குச் சொல்லிக் கொடுத்த மந்திர வலிமையால், குந்தி தருமன், பீமன் மற்றும் அருச்சுனன் எனும் மூவரை ஈன்றாள்.  

துர்வாசரின் மந்திரங்களை, குந்தி மாதுரிக்கு உபதேசம் செய்ததன் மூலம், மாதுரி நகுலன் மற்றும் சகாதேவனை ஈன்றாள்.  

## பாண்டுவின் மரணம்
ஒரு முறை மாத்திரி தனியாக இருந்த வேளையில், பாண்டு, கிந்தமா முனிவரின் சாபத்தை மறந்து, மாத்திரி மீது மையல் கொண்டு புணர, பாண்டு அவிடத்திலே இறந்து போனார்.
# ஆல்பர்டோ மொராவியா


**ஆல்பர்டோ மொராவியா** (Alberto Moravia நவம்பர் 28, 1907—செப்டம்பர் 26, 1990) என்பவர் இத்தாலிய நாட்டின் புதின ஆசிரியர், எழுத்தாளர், இதழாளர் ஆவார். இவருடைய புதினங்கள் இவர் காலத்துச் சமுதாய பாலியல் நிலை, சமூக அவலங்கள், இருத்தலியம் ஆகியன குறித்து வெளிப்படுத்தின.  

## இளமைக் காலம்

ஆல்பர்டோ பிஞ்சர்லே என்பது இவரது இயற்பெயர். மொராவியா என்ற தம் பாட்டியின் பெயரை புனைபெயராக இணைத்து வைத்துக் கொண்டார். இவர் சிறுவராய் இருந்தபோது எலும்புருக்கி நோயினால் அவதியுற்று ஐந்து ஆண்டுகள் படுக்கையில் இருந்தார். அதனால் வீட்டில் இருந்துகொண்டே படித்தார். இத்தாலி மட்டுமல்லாமல்  செருமன், பிரெஞ்சு, ஆங்கிலம் ஆகிய மொழிகளைப் பயின்றார்.  

## எழுத்தாக்கம்

ஆல்பர்டோ மொராவியாவின் எழுத்துப் படைப்புகள் பாசிச எதிர்ப்பைக் கொண்டு இருந்தன. உழைக்கும் தொழிலாளர்களின் வாழ்க்கைச் சிக்கல்களையும் அவர்கள் அடைந்த துன்பங்களையும் சித்தரித்தன. அன்பு இல்லாத காமம்,  சமூகக் கேடுகள் போன்றவற்றை எதிர்த்து இவர் எழுதினார். சில செய்தி இதழ்களில் இலக்கியத் திறனாய்வுக் கட்டுரைகளையும் எழுதினார்.  
இவருடைய படைப்புகள் 27 மொழிகளில் ஆக்கம் பெற்று வெளி வந்தன. நியூ ஆர்க்குமெண்ட்ஸ் என்னும் பெயரில் ஓர் இலக்கிய இதழைத் தொடங்கினார். சில வார இதழ்களில் திரைப்படங்கள் பற்றிய திறனாய்வுகளையும் எழுதி வந்தார்.  

## பரிசுகளும் பட்டமும்

1940-50 ஆண்டுகளில் இவர் எழுதிய புதினங்கள் ஒரு பில்லியன் படிகள் அளவுக்கு விற்பனை ஆகின. எம்ப்டி கான்வாஸ் என்ற இவரது புதினம் விராக்கியோ பரிசைப் பெற்றது. இக்கதை  திரைப்படமாகவும் உருவானது. ஐரோப்பிய ஆளுமை என்ற பட்டமும் இவருக்கு வழங்கப்பட்டது. மொராவியா 1959 முதல் 1962 வரை பென் இண்டர்நேசனல் என்னும் பன்னாட்டு எழுத்தாளர்கள் அமைப்பில் தலைவராக இருந்தார்.  

## சான்றாவணம்
# பாரா கிரெசால்


## தயாரிப்பு
கல்கரியை உற்பத்தி செய்வதற்காக நிலக்கரித்தாரை வறுக்கும்போது பெறப்படும் ஆவியாகும் பொருட்களில் இருந்து பாரா கிரெசால் பாரம்பரிய முறையில் பிரித்தெடுக்கப்படுகிறது. எஞ்சியிருக்கும் கசடின் எடையில் சிலசதவீதம் அளவுக்கு பீனாலும் கிரெசால்களும் காணப்படுகின்றன.  

தற்போது தொழில் ரீதியாக பாரா கிரெசால் இரண்டு படிநிலைகளில் தயாரிக்கப்படுகின்றது, முக்கியமாக தொலுயீனை சல்போனேற்றம் செய்வதை முதல்படிநிலையாகக் கொண்ட தயாரிப்புமுறையில் பாரா கிரெசால் தயாரிக்கப்படுகிறது:  

:CH<sub>3</sub>C<sub>6</sub>H<sub>5</sub> + H<sub>2</sub>SO<sub>4</sub> → CH<sub>3</sub>C<sub>6</sub>H<sub>4</sub>SO<sub>3</sub>H + H<sub>2</sub>O  

சல்போனேட்டு உப்பை கார நீராற்பகுப்பு செய்தால் கிரெசாலுடைய சோடியம் உப்பு உருவாகிறது.  

:CH<sub>3</sub>C<sub>6</sub>H<sub>4</sub>SO<sub>3</sub>Na + 2 NaOH → CH<sub>3</sub>C<sub>6</sub>H<sub>4</sub>OH + Na<sub>2</sub>SO<sub>3</sub> + H<sub>2</sub>O  

தொலுயீனை குளோரினேற்றம் செய்து நீராற்பகுப்பு செய்வதாலும் பாரா கிரெசாலை தயாரிக்க முடியும். சைமின் – கிரெசால் செயல்முறையில் பீனால் புரோப்பைலீனுடன் சேர்த்து ஆல்கைலேற்றம் செய்யப்படுகிறது. பின்னர் உருவாகும் சைமின் ஆக்சிசனேற்ற முறையில் ஆல்க்கைல் நீக்கம் செய்யப்படுகிறது. . மனித வியர்வையின் பகுதிப்பொருளாகவும் பாரா கிரெசால் உள்ளது. பெண் கொசுக்களை இச்சேர்மம் கவர்கிறது .  

### பிற இனங்களில்

பன்றியின் நாற்றத்திற்கும் பாரா கிரெசால் முக்கியமானதொரு உட்கூறாக உள்ளது . ஆண் யானைகளின் காலத்தொடர்புள்ள இயக்குநீர் சுரப்பிகள் மதம்பிடிக்கும் காலத்தில் சுரக்கும் இயக்குநீரில் பீனாலும் பாரா கிரெசாலும் காணப்படுவதாக ஆய்வுகள் தெரிவிக்கின்றன . யுகுளோசா சயனுரா எனப்படும் தேனி வகைகளை ஈர்க்கும் சில சேர்மங்களில் பாரா கிரெசாலும் ஒன்றாகும். எனவே இவ்வகை தேனீக்களைப் பிடிக்கவும் ஆய்வு செய்யவும் பாரா கிரெசால் பயன்படுத்தப்படுகிறது .
# ஜான் டால்ட்டன்


**ஜான் டால்ட்டன்** (John Dalton) FRS (; 6 September 1766 – 27 July 1844) ஒரு ஆங்கிலேய வேதியலாளரும், இயற்பியலாளரும், வானிலை அறிஞரும் ஆவார். அவர் நவீன அணுக் கோட்பாட்டை முன்வைத்ததற்கும், நிறக்குருடு பற்றிய ஆய்வினாலும், வளிமங்கள், நீர்மங்கள் பற்றிய ஆய்வினாலும் நன்கு அறியப்படுபவர். அணு எடை குறித்த பட்டியலை முதன்முதலில் வெளியிட்டவரும் இவரே.  

## வாயு விதிகள்

1800-ஆம் ஆண்டு, தனது 34-ஆம் வயதில், மான்செஸ்டர் இலக்கிய தத்துவக் கழகத்துக்குச் செயலர் ஆனார் டால்ட்டன். அங்கே, அதற்கு அடுத்த ஆண்டு, வளிமங்களின் கூறுகள், வெற்றிடத்திலும், வளிமண்டலத்திலும், வெவ்வேறு வெப்பநிலையில் நீராவி மற்றும் பிற வளிமங்களின் அழுத்தம், போன்றவை பற்றிய தனது முக்கிய ஆய்வுக் கட்டுரைகளை வெளியிட்டார்.  

0 - 100&nbsp;°C (32 - 212&nbsp;°F) இடைவெளியில் பல புள்ளிகளில் நீராவியின் அழுத்தத்தைக் குறித்து ஆய்வுசெய்த டால்ட்டன், மேலும் பல வித நீர்மங்களின் ஆவியழுத்தத்தையும் கவனித்து, சமமான வெப்பநிலை மாற்றத்தில், எல்லா நீர்மங்களின் ஆவியழுத்தமும் சமமாக இருக்கும் என்னும் கோட்பாட்டை முன்வைக்கிறார்.  

## அணுக் கோட்பாடு

டால்ட்டனின் கண்டுபிடிப்புகளிலேயே முதன்மையாகக் கருதப்படுவது வேதியலில் அணுக் கோட்பாடு என்பது தான். இருப்பினும், அவரது பெயரோடு ஆழப்பதிந்துவிட்ட கோட்பாடு எனினும், அத்தொடர்பு முழுதும் தெளிவாகப் புரிந்துகொள்ளப்படவில்லை.  

டால்ட்டனின் அணுக்கோட்பாட்டின் முக்கிய அம்சங்களாவன:  
1. தனிமங்கள் அனைத்தும் அணு என்னும் மிகச்சிறு துகள்களால் ஆனவை.
1. ஒரு குறிப்பிட்ட தனிமத்தின் அணுக்கள் அனைத்தும் அச்சாக ஒரே அளவு, நிறை, பண்புகளைக் கொண்டிருக்கும். வெவ்வேறு தனிமங்களின் அணுக்கள் இவற்றிலிருந்து வேறுபட்டிருக்கும்.
1. அணுவை உருவாக்க முடியாது, அழிக்க முடியாது, துளைத்துப் பிரிக்கவும் முடியாது.
1. வெவ்வேறு தனிமங்களின் அணுக்கள் எளிய முழுவெண் (1 தெடக்கம் 9 வரையான முழுவெண்) விகிதத்தில் கலந்து வேதிச் சேர்மம் ஆக மாறும்.
1. வேதிவினைகளில், அணுக்கள் ஒன்று சேர்ந்தோ, பிரிந்தோ, மாற்றியமைக்கப்பட்டோ விளங்கும்.

## அணுவின் எடை
அணு எடைக்கான முதல் பட்டியலை வெளியிட்டார் டால்ட்டன். அதில் ஹைட்ரஜன், ஆக்சிஜன், நைட்ரஜன், கார்பன், கந்தகம், பாஸ்பரஸ் ஆகிய ஆறு தனிமங்கள் இடம்பெற்றிருந்தன. ஹட்ரஜன் அணுவிற்கு எடை 1 என்ற அனுமானத்தில் இருந்து இது கட்டமைக்கப்பட்டிருந்தது. முதன்முதலில் இதனை எவ்வாறு கண்டறிந்தார் என்பது குறித்த அதிக விவரங்கள் இல்லை. ஆனால் அவருடைய ஆய்வுக்கூடக் குறிப்பேட்டில், 1803 ஆம் ஆண்டு, செப்டம்பர் மாதம் ஆறாம் தேதி நீர், அம்மோனியா, கார்பன் டையாகசைடு ஆகிவற்றைப் பற்றிய ஆய்வையொட்டி பல அணுக்களின் எடையை கொண்ட ஒரு பட்டியல் இருக்கிறது.
# வழாநிலை

ஒரு மனிதன் தன் கருத்தைப் பிறருக்குத் தெரிவிக்கும் முயற்சியில் ஈடுபடும்போது இலக்கண முறையின்றிப் பேசுவதும் எழுதுவதும் வழு எனப்படும். அவ்வாறின்றி இலக்கணமுறையுடன் பேசுவதும் எழுதுவதும் **வழாநிலை** எனப்படும். வழாநிலை ஏழு வகைப்படும். இலக்கண முறையின்றிப் பேசினாலும் எழுதினாலும் கூட சில இடங்களில் இலக்கணமுடையதைப்போல வழாநிலையாக ஏற்றுக்கொள்ளும் முறைக்கு வழுவமைதி என்று பெயர்.  

## வழாநிலை வகைகள்
- திணை வழாநிலை,
- பால்வழாநிலை,
- இடவழாநிலை,
- காலவழாநிலை,
- வினாவழாநிலை,
- விடைவழாநிலை,
- மரபுவழாநிலை
என வழாநிலைகள் **ஏழு** வகைப்படும்.  

### 1. திணைவழாநிலை
உயர்திணை, அஃறிணை ஆகிய இரு திணைகளும் மயக்கமின்றி வருவது திணைவழாநிலை ஆகும்.  

உயர்திணை தொடர்ந்த பொருண்முத லாறும்  
அதனொடு சார்த்தி னத்திணை முடிபின.  

#### சான்று
1. கண்ணன் நல்லன்.  
2. யானை கரியது.  

### 2. பால்வழாநிலை
ஐவகைப்பாலும் மயக்கமின்றி எழுதுவதும் பேசுவதும் பால்வழாநிலை ஆகும். அந்தந்தப் பாலுக்குரிய எழுவாய்கள் அந்தந்தப் பாலின் பயனிலையைக் கொண்டு முடிதல் வேண்டும்.  

திணைபால் பொருள்பல விரவின சிறப்பினும்  
மிகவினு மிழிபினு மொருமுடிபினவே..  

#### சான்று
1. வளவன் இனியன்.  
2. கோதை நல்லாள்.  
3. புலவர்கள் வேந்தர்களைப் பாடினார்கள்.  
4. யானையின் கோடு கூரியது.  
5. பறவைகள் பறந்தன.  

### 3. இடவழாநிலை
மூவகை இடமும் மயக்கமின்றி எழுதுவதும் பேசுவதும் இடவழாநிலை ஆகும். ஓர் இடத்திற்கு உரிய எழுவாய் அதே இடத்திற்குரிய பயனிலையைக் கொண்டு முடிதல் இடவழாநிலையாகும்.  

#### சான்று
1. நான் சென்றேன்.  
2. நீ வந்தாய்.  
3. மாணவர்கள் தமிழைப் படித்தார்கள்.  

### 4. காலவழாநிலை
முக்காலமும் மயக்கமின்றி எழுதுவதும் பேசுவதும் காலவழாநிலை ஆகும். ஒரு தொடரில் எக்காலப்பெயர் இடம் பெறுகிறதோ அக்காலத்திற்குரிய பயனிலையையே கொண்டு முடிதல் வேண்டும்.  

#### சான்று
1. நான் நேற்று வந்தேன்.  
2. நீவிர் இன்று வருகின்றீர்.  
3. மாணவர்கள் நாளை நாட்டை ஆள்வார்கள்.  

### 5. வினாவழாநிலை
அறுவகை வினாக்களும் மயக்கமின்றி எழுதுவதும் பேசுவதும் வினாவழாநிலை ஆகும்.  
வினாவில் இடம்பெறும் எழுவாயின் திணை, பால் ஆகியவை மாறாமல் வினாப் பயனிலை வருவதே வினாவழாநிலை ஆகும்.  
திணைபால் பொருள்பல விரவின சிறப்பினும்  
மிகவினு மிழிபினு மொருமுடி பினவே..  

#### சான்று
1. திருக்குறளை இயற்றியவர் யார்?  
2. பருப்பு உளதோ வணிகரே?  

### 6. விடைவழாநிலை
ஒரு வினாவிற்கு நேரடியாகவோ அல்லது மறைமுகமாகக் குறிப்பாலோ ஏற்ற விடை உரைப்பது விடைவழாநிலை ஆகும்.  
தம்பால் இல்லது இல்லெனின் இனனாய்  
உள்ளது கூறி மாற்றியும் உள்ளது  
சுட்டியும் உரைப்பர் சொற்சுருங்குதற்கே ..  

#### சான்று
1. திருக்குறளை இயற்றியவர் யார்? என்னும் வினாவிற்குத் திருவள்ளுவர் என விடையளிப்பது.  
2. பருப்பு உளதோ வணிகரே? என்னும் வினாவிற்குப் பருப்பு உள்ளது, பருப்பு இல்லை, பயிறு உள்ளது போன்ற விடைகளும் விடைவழாநிலையே. இங்கு பருப்பு உள்ளதா? என்னும் வினாவிற்குப் பயிறு உள்ளது என விடையளிப்பினும் அதுவும் வழாநிலையே ஆகும். அவ்விடை பருப்பு இல்லை என்னும் விடைப் பொருளை மறைமுகமாக உணர்த்தியது. இஃது இனமொழி விடையாகும். இவ்வகைவிடையை இலக்கணநூலார் இறைபயத்தல் என்னும் வகையில் அடக்குவர்.  

### 7. மரபுவழாநிலை
முன்னோர் ஒரு பொருளை எச்சொல்லால் வழங்கினரோ அவ்வாறே வழங்குவது மரபு ஆகும். மரபுத்தொடர்கள் மயக்கமின்றிப் பேசுவதும் எழுதுவதும் மரரபு வழாநிலை ஆகும்.  

#### சான்று
1. சேவல் கூவியது.  
2. அம்பு எய்தான்.  
3. குருவிக் கூடு  

## வெளியிணைப்புகள்
தமிழ் இணையக் கல்விக் கழகம்
# ஜே. கே. ரௌலிங்


**ஜே. கே. ரௌலிங்** (*J. K. Rowling*, பிறப்பு: 31 சூலை 1965) ஒரு ஆங்கில புதின எழுத்தாளர். ஜே.கே.ரவுலிங்கின் தந்தை பீட்டர் ஜேம்ஸ் ரவுலிங் ரோல்ஸ்ராய்ஸ் நிறுவனத்தில் பொறியாளராகப் பணிபுாிந்து வந்தார். அவருடைய தாய் ஆனி ரவுலிங், அறிவியல் தொழில்நுட்ப வல்லுநராக இங்கிலாந்தில் பணிபுரிந்து வந்தார்.  

## குழந்தைப்பருவம்

ரவுலிங் 23 மாதக் குழந்தையாக இருக்கும் போது அவளுடைய தங்கை டயானே பிறந்தாள். ரவுலிங் நான்கு வயது சிறுமியாக இருக்கும் போது அவருடைய குடும்பம் வின்டர்பான் கிராமத்திற்கு இடம் பெயர்ந்தது. அவர் புனித மைக்கேல் ஆரம்பப்பள்ளியில் பயின்றார். அந்தப்பள்ளியானது அடிமை ஒழிப்புப் போராளியான வில்லியம் வில்பர் போர்ஸ் மற்றும் கல்வி மறுமலர்ச்சியாளர் கன்னாமோர் ஆகியோரால் துவங்கப்பட்டது. ரவுலி்ங் பின்னாளில் எழுதிய "ஹாாிபாட்டர்" என்ற புத்தகத்தில் வரும் தலைமை ஆசிாியர் கதா பாத்திரம் ஆல்பஸ் தம்பில்டோர் அவருடைய ஆரம்பப்பள்ளி தலைமை ஆசிரியர் ஆல்பிரட் டன் என்பவரே மேற்கூறிய கதாபாத்திரத்தை உருவாக்க அகத்தூண்டலை ஏற்படுத்தினார்.  

சிறு வயதில் ரவுலிங் அடிக்கடி கற்பனைக் கதைகள் எழுதுவார். அவற்றை அடிக்கடி தன் தங்கையிடம் வாசித்துக் காண்பிப்பார். அவர் தன் இடைநிலைக் கல்வியை வைடீன் பள்ளியில் பயின்றார். அவருடைய தாய் அவர் படித்த கல்லூரியிலேயே அறிவியல் துறையில் பணியாற்றினார். செசிகா மிட்ஃபோர்டின் சுயசாிதமான "கான்ஸ் மற்றும் ரிபெல்ஸ் " என்ற புத்தகத்தை படித்த பிறகு செசிகா ரவுலிங்கின் கதாநாயகியாகவே ஆகிவிட்டார். அதன்பிறகு ரவுலிங் செசிகாவின் அனைத்து புத்தகங்களையும் படித்து முடித்தார்.  

ரவுலிங்கின் இளமைப்பருவம் மிகவும் மகிழ்ச்சியற்றதாக இருந்தது. ஏனென்றால் அவரது தாய் நாேய்வாய்பட்டிருந்தார். அவருடைய தந்தையுடனும் பேசாமல் இருந்தார். அவர் தன் 11-ஆம் வயதில் கெர்மியோன் கிராங்கர் என்ற கதாபாத்திரத்தை தான் ஒத்திருப்பதாக கூறினார். ஸ்டீவ் எடி என்பவர் ரவுலிங்கிற்கு ஆங்கிலம் கற்பித்தார். ரவுலிங் ஆங்கிலம், பிரெஞ்சு, ஜெர்மன் ஆகிய மொழிகளில் முதல்நிலையில் தேர்ச்சி அடைந்தார்.  

## படிப்பு
1982 ஆம் ஆண்டு, ரவுலிங் ஆக்ஸ்போர்டு பல்கலைக் கழகத்திற்கு நுழைவுத் தேர்வு எழுதினார். ஆனால் அவர் தேர்வு செய்யப்படவில்லை. பிறகு எக்ஸ்டர் பல்கலைக் கழகத்தில் பண்டைய பிரெஞ்சு இலக்கியம் படித்தார். 1986-ல் பட்டப் படிப்பை முடித்து 1988-ல் லண்டன் சென்று ஆய்வில் ஈடுபட்டார்.
# தென் அமெரிக்கா வரலாறு



**தென் அமெரிக்காவின் வரலாறு** என்பது கடந்த காலத்தைப் பற்றிய ஆய்வு ஆகும். இது குறிப்பாக எழுதப்பட்ட பதிவுகள், வாய்வழி வரலாறுகள், மரபுகள் ஆகியவற்றின் வழியாக தென் அமெரிக்க கண்டத்தில் தலைமுறை தலைமுறையாக கடத்தப்படுகிறது. தென் அமெரிக்க வரலாறானது பரந்து பட்ட மனித கலாச்சாரங்களையும் நாகரிகங்களையும் கொண்டது. அமெரிக்காவின் மிகப் பழமையான நாகரிகம் நார்ட் சாக்கோ நாகரிகம் ஆகும். இது பெருவில் அமைந்துள்ளது. மேலும் உலகில் ஆறு தனித்துவமான நாகரிகங்களில் இதுவும் ஒன்று ஆகும். இந்த நாகரீகமானது எகிப்தின் பிரமிடுகளின் சமகாலத்தவை. இது கிட்டத்தட்ட இரண்டு ஆயிரம் ஆண்டுகளுக்கு மேஸோமேரியன் ஓல்மேக்கை முன்னிலைப்படுத்தியது.  

16 மற்றும் 19 ம் நூற்றாண்டுகளில் ஐரோப்பிய காலனி ஆதிக்கம், அந்நாட்டு மக்கள், அடிமைகள் ஆகியோரால் பிரச்சனைகள், கலக்கம் நிறைந்த இடமாக மாறியது. 19 ம் நூற்றாண்டில் ஸ்பானிய அரசுக்கு எதிரான சுதந்திரப் புரட்சியில் வென்ற பின் தென் அமெரிக்காவில் சமூக மற்றும் அரசியல் மாற்றங்கள் ஏற்படத் தொடங்கின. இதனால் நாட்டு வளர்ச்சி திட்டங்கள், ஐரோப்பாவில் இருந்து இடம்பெயர்ந்தவர்களை ஏற்றுக் கொள்ளுதல், பன்னாட்டு வாணிப வளர்ச்சி, அருகில் உள்ள நாடுகளைக் காலணி ஆதிக்கத்தின் கீழ் கொண்டு வருதல் மற்றும் தன் வளர்ச்சியை சமநிலைப் படுத்திக் கொள்ளப் போர்கள் ஆகியவை நடைபெற்றன. இக்கால கட்டத்தில் தான் இந்தியரின் உரிமைகள் மற்றும் கடமைகள், அங்கீகாரம் பெற்றது.  

## வரலாற்றுக்கு முற்பட்ட காலம்

முதல்ஊழி மற்றும் முற்கால மெசோஜோக் ஊழிக்காலத்தில் தென் அமெரிக்கா மற்றும் ஆப்பிரிக்கா கண்டங்கள் ஆகியவை கோண்ட்வானா என்ற நிலப்பகுதியாக இணைந்திருந்தன. இது மீப்பெரும் கண்டத்தின் ஒரு பகுதி ஆகும். பின்னர் ஆப்பிரிக்காவில் இருந்து பிரிந்து தென் அமெரிக்கா மற்றும் அண்டார்டிக்கா கண்டங்கள் உருவாயின. இக்கண்டங்கள் பிரிந்து தனித்தனி தீவுகளாக மாறின. முப்பது மில்லியன் ஆண்டுகளுக்கு பின் தென் அமெரிக்கா உலகின் பிற பகுதிகளில் இருந்து தனிமைப் படுத்தப்பட்டது. இது கண்டத்தில் உள்ள உயிர் இனங்களின் பரிணாம வளர்ச்சிக்கு வழிவகுத்தது.  

மியோசைன் பிற்பகுதியில் மில்லியன் ஆண்டுகள் கடந்தபிறகு, தென் அமெரிக்கா வட அமெரிக்காவுடன் பனாமா இணைப்புடன் இணைந்தது. பனமா இணைப்பு பொலிவர் இணைப்புடன் தொடர்புடையது. அமெரிக்கவுடனான பரிமாற்றம் இரு கண்டங்களிலிருந்தும் உயிரியலை மாற்றியது. சோம்பல் விலங்கின் படிமம் தென் அமெரிக்காவில் கண்டுபிடிக்கப்பட்ட முதல் படிமம் ஆகும். இது கறுப்பு கரடியின் அளவில் இருந்தது. வட அரைக்கோளத்தில் இருந்த மிருகங்கள் தென் அமெரிக்காவை நோக்கி இடம் பெயர்ந்தன. ஆனால் தெற்கிலிருந்து வடக்குக்கு இடப்பெயர்ச்சி குறிப்பிடும்படி நிகழவில்லை. வட அமெரிக்க விலங்கினங்களின் ஊடுருவலின் விளைவாக, தென் அமெரிக்க இனங்களின் நூற்றுக்கணக்கான பகுதிகள் சிறிய காலப்பகுதியில் அழிந்து விட்டன. தற்போதைய அமெரிக்காஇல் தென் அமெரிக்க பாலூட்டிகளில் சுமார் 60% வட அமெரிக்க இனங்களிலிருந்து உருவானவை. சில உயிரினங்கள் வட அமெரிக்கவின் சூழ்நிலையை ஏற்று அங்கு வாழ்கின்றன. சோம்பல் விலங்கு தவிர எறும்புத்தின்னி, கெபிபரா, அர்மடிலோ ஆகிய மிருகங்களும்தொடர்ந்து வட அமெரிக்கா சென்றன. டெரர் பறவை தென் அமெரிக்காவில் இருந்து வட அமெரிக்கவிற்கு செல்வது கண்டறியப்பட்டுள்ளது.